Rozsudok Všeobecného súdu z 10. novembra 2017 – Jema Energy/Spoločný podnik Fusion for Energy
(vec T-668/15)1
Jazyk konania: španielčina
(„Verejné zmluvy na dodanie tovaru – Verejné obstarávanie – Dodanie systému konverzie elektrického napájania rýchlou sieťou – Zamietnutie ponuky uchádzača – Transparentnosť – Právna istota – Rovnosť zaobchádzania – Proporcionalita“)
Účastníci konania
Žalobkyňa: Jema Energy, SA (Lasarte-Oria, Španielsko) (v zastúpení: N. Rey Rey, advokátka)
Žalovaný: Spoločný európsky podnik pre ITER a rozvoj energie z jadrovej syntézy (v zastúpení: R. Hanak, G. Poszler a S. Bernal Blanco, splnomocnení zástupcovia, za právnej pomoci P. Wytinck a B. Hoorelbeke, advokáti)
Predmet veci
Návrh podľa článku 263 ZFEÚ na zrušenie rozhodnutia Spoločného európskeho podniku pre ITER a rozvoj energie z jadrovej syntézy z 21. septembra 2015, prijatého v rámci verejného obstarávania F4E-OPE-278, ktorým sa zamietla ponuka žalobkyne na časť zákazky č. 1 týkajúcu sa systému konverzie elektrického napájania rýchlou sieťou (AGPS-CS)
Výrok rozsudku
1.    Žaloba sa zamieta.
2.    Jema Energy, SA je povinná nahradiť trovy konania.
____________
1 Ú. v. EÚ C 27, 25.1.2016.